Zápisnica z 29. zasadnutia rady akadémie konaného
v dňoch 21. – 22. júna 2012 v Košiciach

Prítomní:
Prof. JUDr. Mojmír Mamojka, CSc.- ospravedlnený
JUDr. Juraj Purgat- ospravedlnený

Program:
1.	Otvorenie
2.	Výberové konanie na predsedov a členov skúšobných komisií a ich náhradníkov
3.	Rôzne 
4.	Záver

Ad 1. 21.06.2012
Predseda privítal prítomných a konštatoval, že rada je uznášania schopná. Odovzdal slovo podpredsedovi rady, aby viedol rokovanie.
Dr. Volkai navrhol doplnenie programu rady a to o hlasovanie týkajúce sa zmien Štatútu a Skúšobného poriadku. Rokovanie o voľbách (bod programu č.2) a samotné hlasovanie sa presúva na 22.06.2012. Rada jednomyseľne schválila navrhované doplnenie programu. 

	Dr. Chlebvič a Dr. Urbancová informovali prítomných o o tom, že sa vzdávajú kandidatúry na členov skúšobných komisií. Rada vzala informácie na vedomie.

Podpredseda rady odovzdal slovo Dr. Bargelovi, aby prezentoval výstupy pracovnej skupiny týkajúce sa zmien Šatútu akadémie a Skúšobného poriadku.
	Dr. Bargel postupne informoval prítomných o konkrétnych zmenách v jednotlivých ustanoveniach Štatútu a Skúšobného poriadku akadémie a odporučil prítomným schváliť navrhované zmeny. 
Po krátkej diskusii podpredseda vyzval prítomných na hlasovanie o predložených materiáloch.
Uznesenie č. 277: Rada jednomyseľne prijala uznesenie v nasledovnom znení: Rada prijala zmeny v Šatúte akadémie a v Skúšobnom poriadku s účinnosťou od 21. júna 2012 (úplný text oboch základných predpisov akadémie sú prílohou zápisnice, č.1 a č.2).
 
Ad 2. 22.06.2012
Dr. Volkai informoval o postupe samotných volieb na predsedov, členov skúšobných komisií a ich náhradníkov. Pripomenul, že Dr. Urbancová, Dr. Bakošová a Dr. Chlebovič sa vzdali kandidatúry a teda sa zúčastnia na voľbe. Dr. Toman sa rokovania ani samotných volieb nezúčastňuje. 
Najskôr je potrebné určiť volebnú komisiu v súlade s Rokovacím poriadkom. Dr. Volkai navrhuje za členov Dr. Bakošovú, Dr. Urbanocvú a Doc. Čentéša. 
Uznesenie č. 278: Rada jednomyseľne prijala uznesenie v nasledovnom znení: Rada určila volebnú komisiu pre účely tajného hlasovania o predsedoch, členoch skúšobných komisií a ich náhradníkov v zložení JUDr. Edita Bakošová (predsedníčka), JUDr. Jarmila Urbancová, Doc. JUDr. Jozef Čentéš, PhD.. 
Ďalej poznamenal, že rada musí prijať uznesenie týkajúce sa parity v jednotlivých komisiách v súlade s článkom VI. ods. 1 a 3 Šatútu JA SR. Dr. Volkai navrhuje, aby v komisii č. 3 a č. 5 bola parita v prospech kandidátov navrhovaných Súdnou radou a ministrom spravodlivosti (3 kandidáti) a v komisii č. 4 by bola parita v prospech kandidátov navrhovaných generálnym prokurátorom a Radou prokurátorov (3 kandidáti).
Uznesenie č. 279: Rada jednomyseľne prijala uznesenie v nasledovnom znení: Rada schvaľuje v súlade s článkom VI. ods. 1 a 3 Štatútu akadémie rozloženie kandidátov v jednotlivých komisiách nasledovne:
: komisia č. 3 a č. 5 bude mať 3 kandidátov nominovaných Súdnou radou a ministrom spravodlivosti
: komisia č. 4 bude mať 3 kandidátov nominovaných generálnym prokurátorom a Radou prokurátorov.    
Po schválení parity je potrebné určiť jednotlivé oblasti práva a priradiť ich k schválenej parte v jednotlivých komisiách. Doc. Čentéš navrhuje nasledovné rozdelenie:
komisia č. 3- trestné právo, občianske právo, správne právo pre kandidátov Súdnej rady a ministra spravodlivosti, obchodné právo, ústavné právo pre kandidátov Rady prokurátorov a generálneho prokurátora.
komisia č. 4- trestné právo, obchodné právo pre kandidátov Súdnej rady a ministra spravodlivosti, občianske právo, ústavné právo, obchodné právo pre kandidátov Rady prokurátorov a generálneho prokurátora.
komisia č. 5- občianske právo, obchodné právo, ústavné právo pre kandidátov Súdnej rady a ministra spravodlivosti, trestné právo, správne právo pre kandidátov Rady prokurátorov a generálneho prokurátora.
Po krátkej diskusii vyzval Dr. Volkai na hlasovanie o predloženom návrhu.
Uznesenie č. 280: Rada jednomyseľne prijala uznesenie v nasledovnom znení: Rada schvaľuje pridelenie jednotlivých oblasti práva v súlade s paritou v komisiách č. 3, č. 4, č. 5 nasledovne:
komisia č. 3- trestné právo, občianske právo, správne právo pre kandidátov Súdnej rady a ministra spravodlivosti, obchodné právo, ústavné právo pre kandidátov Rady prokurátorov a generálneho prokurátora.;
komisia č. 4- trestné právo, obchodné právo pre kandidátov Súdnej rady a ministra spravodlivosti, občianske právo, ústavné právo, obchodné právo pre kandidátov Rady prokurátorov a generálneho prokurátora;
komisia č. 5- občianske právo, obchodné právo, ústavné právo pre kandidátov Súdnej rady a ministra spravodlivosti, trestné právo, správne právo pre kandidátov Rady prokurátorov a generálneho prokurátora.
Dr. Volkai dal pokyn na vyhotovenie hlasovacích lístkov v súlade s prijatými uzneseniami č. 279 a č. 280 vedúcej kancelárie na voľbu troch skúšobných komisií a piatich náhradníkov. Po rozdaní hlasovacích lístkov, ich vyplnením jednotlivými členmi rady a ich odovzdaním sa odobrala volebná komisia s hlasovacou urnou a sčítanie všetkých hlasov.
Dr. Bakošová (predsedníčka volebnej komisie) informovala prítomných o platnosti odovzdaných lístkov (celkovo 27ks) a o samotnom  výsledku volieb. Následne prečítala mená členov komisie č. 3, č. 4, č. 5, ktorí získali každý po 7 hlasov, teda ich rada schválila jednomyseľne.
Uznesenie č. 281: Rada jednomyseľne prijala uznesenie v nasledovnom znení: Rada zvolila 3 skúšobné komisie a 5 náhradníkov na trojročné funkčné obdobie (21.6.2012-21.6.2015) v nasledovnom zložení:
komisia č. 3 -  JUDr. Pavol Toman (predseda skúšobnej komisie), oblasť trestného práva
-	JUDr. Jana Bajánková (člen skúšobnej komisie), oblasť občianskeho práva
-	JUDr. Elena Kováčová (člen skúšobnej komisie), oblasť správneho práva
-	Prof. JUDr. Mojmír Mamojka, CSc. (člen skúšobnej komisie), oblasť obchodného práva
-	JUDr. René Vanek (člen skúšobnej komisie), oblasť ústavného práva
komisia č. 4 – JUDr. Ladislav Tichý (predseda skúšobnej komisie), oblasť ústavného práva
-	JUDr. Harald Stiffel (člen skúšobnej komisie), oblasť trestného práva
-	JUDr. Jozef Kuruc (člen skúšobnej komisie), oblasť správneho práva
-	JUDr. Juraj Seman (člen skúšobnej komisie), oblasť obchodného práva
-	Prof. JUDr. Peter Vojčík, CSc. (člen skúšobnej komisie), oblasť občianskeho práva
komisia č. 5 – JUDr. Milan Ľalík (predseda skúšobnej komisie), oblasť ústavného práva
-	JUDr. Peter Odaloš (člen skúšobnej komisie), oblasť trestného práva
-	JUDr. Marián Fečík (člen skúšobnej komisie), oblasť správneho práva
-	Doc. JUDr. Milan Ďurica (člen skúšobnej komisie), oblasť obchodného práva
-	JUDr. Viera Petríková (člen skúšobnej komisie), oblasť občianskeho práva
náhradníci – JUDr. Jozef Szabo oblasť trestného práva
–	JUDr. Ivan Rumana oblasť správneho práva
–	JUDr. Martin Vladik oblasť občianskeho práva
–	JUDr. Eva Halásová oblasť obchodného práva
–	JUDr. Eduard Barányi, Dr.Sc. oblasť ústavného práva
Kancelária akadémie zašle informáciu o výsledkoch volieb všetkým kandidátom elektronickou poštou a uverejní výsledky na internetovej stránke akadémie. Odovzdanie menovacích dekrétov sa uskutoční po dohode riaditeľa spolu s členmi rady dodatočne. 

Ad 3. 22.06.2012

Dr. Volkai informoval prítomných, že sa vzdáva funkcie podpredsedu a zároveň aj členstva v rade akadémie z dôvodu zvolenia jeho osoby za člena Súdnej rady SR. Zároveň navrhol, aby sa hlasovalo o novom podpredsedovi na dnešnom zasadnutí a za kandidáta navrhol Dr. Chleboviča.
Dr. Toman poďakoval Dr. Volkaiovi za jeho dlhoročné a prínosné pôsobenie v rade akadémie, poprial mu veľa osobných a pracovných úspechov. Vzhľadom na skutočnoť, že nebol navrhnutý iný kandidát na funkciu podpredsedu rady, dal pokyn na vyhotovenie hlasovacích lístkov, aby prítomní mohli pristúpiť k tajnému hlasovaniu o vobe podpredsedu rady akadémie.
Volebná komisia konštatovala, že bolo rozdaných 7 hlasovacích lístkov, platne odovzdaných bolo 7 hlasovacích lístkov, na ktorých bolo 7 hlasov za kandidáta Dr. Chleboviča. Dr. Bakošová (predsedníčka volebnej komisie konštatovala, že Dr. Chlebovič bol jednomyseľne zvolený za podpredsedu rady akadémie.
Dr. Chlebovič poďakoval prítomným za prejavenú dôveru.
Uznesenie č. 282: Rada jednomyseľne prijala uznesenie v nasledovnom znení: Rada zvolila JUDr. Jaroslava Chleboviča za podpredsedu rady akadémie.   

Dr. Volkai odovzdal slovo riaditeľovi, aby v rámci tohto bodu vystúpil.
Dr. Hulla informoval prítomných o ponuke seminára z JA ČR organizovanom v rámci spolupráce krajín V4 a Chorvátska, ktorý sa bude konať v dňcoh 11-12.09. 2012 k problematike boja proti korupcii. Požiadal členov rady v prípade ich záujmu o predmetné podujatie, aby kontaktovali vedúcu kancelárie, ktorá zabezpečí potrebné. Seminár bude zároveň uverejnený aj na internetovej stránke akadémie s tým, že členovia rady budú mať prednosť pred zásadou včasnosti prihlásenia sa na podujatie.
Ďalej informoval o predloženom návrh na doplnenie a zmeny vyhlášky MS SR č. 483/2011. V rámci medzirezortného pripomienkového konania je dôvodné, aby JA SR zaslala komplexný materiál -súbor svojich pripomienok k predkladanej vyhláške. Zároveň požiadal prítomných, aby svoje pripomienky prezentovali na zasadnutí. V závere poznamenal, že navrhované pripomienky preklenú obdobie do času predpokladanej novely zákona o JA SR. 
Uznesenie č. 283: Rada jednomyseľne prijala uznesenie v nasledovnom znení: Rada prijala komplexný materiál predložený riaditeľom akadémie s pripomienkami k úprave vyhlášky č. 483/2011. Úplný text navrhovaných zmien tvorí prílohu č. 3.   
	Riaditeľ informoval a pozval členov rady na športové hry zamestnancov JA SR, ktoré sa v rámci spolupráce s JA ČR budú konať v Kroměříži v termíne 28.-29.6.2012.   
Ďalej požiadal prítomných o prijatie zmien v študijnom pláne akadémie v II. polroku. V rámci efektívnosti a hospodárnosti navrhuje zmeny v 3 podujatiach:
„Presseminar“- zrušiť,
 „Zručnosti dobrého lektora“ – presunúť do Pezinka a spojiť so zasadnutím externých členov pedagogického zboru akadémie,
 „Riadenie ľudských zdrojov“ – tlmočenie bude realizované po dohode s Dr. Horváthom (GP SR) a s Dr. Papcunovou (JA SR).  
Uznesenie č. 284: Rada jednomyseľne prijala uznesenie v nasledovnom znení: Rada vzala informácie na vedomie a prijala zmeny študijného plánu navrhované riaditeľom akadémie.
Dr. Volkai informoval prítomných o projekte, ktorý získala JA SR v rámci výzvy Agentúry na podporu vedy a výskumu s názvom „Ingerencia súdov do súkromnoprávnych zmlúv“. Následne vystúpil doc. Čentéš, ktorý veľmi pozitívne vyzdvihol tento úspech a taktiež možné využitie realizácie projektu v rámci rekodifikácie. Úspech projektu nasvedčujem tomu, že JA SR má ambície realizovať sa a presadiť sa vo vedeckovýskumnej činnosti.  
Uznesenie č. 285: Rada jednomyseľne prijala uznesenie v nasledovnom znení: Rada vzala na vedomie informácie o projekte APVV s názvom „Ingerencia súdov do súkromnoprávnych zmlúv“.

Prítomní sa zhodli na tom, že najbližšie zasadnutie rady akadémie sa uskutoční v termíne 11.-12. októbra 2012 v zariadení prokuratúry v Starej Lesnej (pozvané bude aj vedenie Generálnej prokuratúry). 

V Košiciach 25.6.2012

Zapísala: JUDr. Katarína Strížová

Overil: JUDr. Pavol Toman

Príloha č.1

ŠTATÚT JUSTIČNEJ AKADÉMIE SLOVENSKEJ REPUBLIKY
prijatý na základe § 7 písm. g) a § 15 ods. 1 zákona č. 548/2003 Z. z. o Justičnej akadémii a o zmene a doplnení niektorých zákonov
Článok I
Úvodné ustanovenia
(1) Štatút Justičnej akadémie Slovenskej republiky (ďalej len „štatút“) upravuje podrobnosti o organizácii a činnosti orgánov akadémie, o priebehu vzdelávania v akadémii, hmotných výhodách riaditeľa, o postavení pedagogického zboru, účastníkov vzdelávania a o vnútornom členení Justičnej akadémie Slovenskej republiky (ďalej len „akadémie“). 
(2) Akadémia je samostatná právnická osoba zriadená zákonom                č. 548/2003 Z. z. o Justičnej akadémii a o zmene a doplnení niektorých zákonov (ďalej len „zákon o Justičnej akadémii“).
 
Článok II
Organizácia a činnosť orgánov akadémie
(1) Rada akadémie (ďalej len „rada“) je najvyšším rozhodovacím orgánov akadémie, ktorá vykonáva svoju pôsobnosť v rámci zákona o Justičnej akadémii. Podrobnosti o spôsobe zasadaní rady a jej rozhodovania upraví rokovací poriadok rady, ktorý schvaľuje rada.
(2) Návrh kandidáta na voľbu a odvolanie predsedu a podpredsedu rady môže podať ktorýkoľvek člen rady.
(3) Ustanovujúcu schôdzu rady zvoláva predchádzajúci predseda rady.
(4) Podpredseda rady vykonáva pôsobnosť predsedu rady v rozsahu  zvolávania zasadnutí rady, určovania programu rady a jeho obsahovej náplne v prípade jeho práceneschopnosti dlhšej ako 30 dní. Podpredseda rady vykonáva pôsobnosť predsedu rady v rozsahu  vedenia zasadnutí rady v prípade neprítomnosti predsedu na tomto zasadnutí.
(5) Riaditeľ akadémie (ďalej len „riaditeľ“) je výkonným orgánom akadémie, ktorému podlieha kancelária akadémie a pedagogický zbor.
(6) Rada má právo si kedykoľvek vyžiadať informáciu o činnosti akadémie od riaditeľa alebo vedúceho katedry. Riaditeľ alebo vedúci katedry je informáciu povinný poskytnúť bezodkladne.
(7) Podrobnosti o organizácii, vnútornom členení a činnosti ostatných zamestnancov akadémie upraví organizačný poriadok akadémie, ktorý vydá riaditeľ.

Článok III
Priebeh vzdelávania v akadémii
(1) Akadémie zabezpečuje, vykonáva a organizuje
a) celoživotné vzdelávanie sudcov, prokurátorov a súdnych úradníkov,
b) prípravné vzdelávanie justičného čakateľa a právneho čakateľa prokuratúry (ďalej len „účastníci vzdelávania“),
najmä na základe ročných študijných plánov akadémie.
(2) Študijný plán akadémie schvaľuje každoročne rada s prihliadnutím na obsahovú náplň vzdelávania sudcov určenej súdnou radou po dohode s ministrom, obsahovej náplne vzdelávania prokurátorov určenej generálnym prokurátor, študijné osnovy čakateľov, potreby súdnej a prokurátorskej praxe, požiadaviek účastníkov vzdelávania a účelné využite finančných prostriedkov (rozpočtu) akadémie.
(3) Rada schvaľuje ročný študijný plán akadémie najneskôr k 1. decembru predchádzajúceho roku.
(4) Rada najneskôr k 1. októbru predchádzajúceho roku požiada súdnu radu a generálneho prokurátora o zaslanie schválenej (určenej) obsahovej náplne. Ak súdna rada alebo generálny prokurátor do 15. novembra rade obsahovú náplň nezašlú, vychádza sa z obsahovej náplne platnej z predchádzajúceho roka.
(5) Kancelária akadémie najneskôr k 15. októbru predchádzajúceho roku vyzve písomne predsedov súdov, okresných a krajských prokurátorov a elektronicky všetkých účastníkov vzdelávania na zasielanie návrhov vzdelávacích podujatí alebo odborných tém. 
(6) Za predloženie návrhu ročného študijného plánu rade najneskôr k 15. novembru zodpovedá riaditeľ.
(7) Ak sa zmenia východiská uvedené v ods. 2, môže rada študijný plán akadémie počas roka meniť a dopĺňať. Rada môže rozhodnúť, že za stanovených podmienok môže študijný plán akadémie meniť a dopĺňať aj riaditeľ.
(8) Za plnenie študijného plánu akadémie zodpovedá riaditeľ.

 
Článok IV
Vonkajšia a medzinárodná spolupráca akadémie
(1) Akadémia uzatvára dohody o spolupráci so slovenskými subjektmi vykonávajúcimi vzdelávaciu, publikačnú alebo projektovú činnosť a tiež medzinárodné dohody o spolupráci s národnými alebo medzinárodnými organizáciami pre vzdelávanie sudcov, prokurátorov a súdnych úradníkov, ktoré sa môžu týkať
a) prípravy a organizácie spoločných vzdelávacích podujatí, alebo
b) prípravy a organizácie vzdelávacích podujatí akadémie, alebo
c) prípravy a realizácie spoločnej publikačnej alebo inej odbornej činnosti, ktorá súvisí so vzdelávaním akadémie.
(2) Dohody o spolupráci uzatvorené riaditeľom akadémie podliehajú schváleniu radou.
(3) O schválení účastníka na vzdelávacom podujatí, ktoré akadémia neorganizuje a bola o účasť na tomto podujatí požiadaná, rozhoduje riaditeľ.

 Článok V
Ďalšia činnosť akadémie
(1) Akadémia  analyzuje a skúma potreby a požiadavky účastníkov vzdelávania, ktoré majú dopad na činnosť akadémie a informuje o všetkých pripravovaných vzdelávacích akciách najmä prostredníctvom internetového portálu akadémie (www.ja-sr.sk). 
(2) Akadémia zabezpečuje vykonávanie odbornej justičnej skúšky v termínoch stanovených ročným študijným plánom akadémie. Za organizáciu a priebeh odbornej justičnej skúšky zodpovedá riaditeľ s výnimkou prípadov, v ktorých rozhoduje rada (čl. VI ods. 1 až 4).
(3) O prenájme priestorov akadémie, ubytovacích službách akadémie, stravovacích službách, relaxačných službách akadémie, vydavateľskej a publikačnej činnosti akadémie rozhoduje riaditeľ.
(4) Akadémia vykonáva vedeckú a výskumnú činnosť, ktorá súvisí s hlavnou činnosťou akadémie.8a
Článok VI
Skúšobné komisie
(1) Rada volí a odvoláva predsedov a členov skúšobných komisií v počte zodpovedajúcom najmenej štyrom skúšobným komisiám. 
(2) Rada volí a odvoláva náhradníkov v počte potrebnom na zabezpečenie zastupiteľnosti ostatných členov skúšobných komisií. Náhradníci budú zaradení do zoznamu náhradníkov. 
 (3) Zo zvolených členov skúšobných komisií zostaví rada potrebný počet skúšobných komisií a v každej zvolí predsedu. Každá nepárna skúšobná komisia bude zostavená tak aby v nej boli traja členovia zvolení z osôb navrhnutých súdnou radou a ministrom spravodlivosti a dvaja  členovia zvolení z osôb navrhnutých generálnym prokurátorom a radou prokurátorov. Každá párna skúšobná komisia bude zostavená tak aby v nej boli traja členovia zvolení z osôb navrhnutých generálnym prokurátorom a radou prokurátorov a dvaja členovia zvolení z osôb navrhnutých súdnou radou a ministrom spravodlivosti 
(4) V prípade potreby rada voľby vyhlasuje najneskôr 60 dní pred uplynutím funkčného obdobia skúšobnej komisie, predsedu, člena skúšobnej komisie alebo náhradníka.
(5) Podrobnosti o voľbe predsedov, členov skúšobných komisií a  náhradníkov ustanovia zásady a kritériá voľby a volebný poriadok, ktorý schvaľuje rada. 
(6) O činnosti skúšobných komisií zabezpečiť príslušný termín odbornej justičnej skúšky rozhoduje riaditeľ. Riaditeľ tiež rozhoduje o pridelení justičného čakateľa, právneho čakateľa prokuratúry alebo vyššieho súdneho úradníka príslušnej skúšobnej komisii tak, aby ju justičný čakateľ alebo vyšší súdny úradník vykonali pred skúšobnou komisiou, v ktorej majú majoritu členovia navrhnutí súdnou radou alebo ministrom a právni čakatelia prokuratúry pred skúšobnou komisiou, v ktorej majú majoritu členovia navrhnutí generálnym prokurátorom a radou prokurátorov.

Článok VII
Hmotné výhody riaditeľa
Riaditeľ má právo na poskytnutie a bezplatné používanie jedného služobného mobilného telefónu s mesačným limitom 66 EUR.
 
Článok VIII
Postavenie pedagogického zboru
(1) Akadémia zabezpečuje vzdelávanie na jednotlivých úsekoch prostredníctvom:
a) katedry verejného práva (ktorej podlieha oblasť trestného práva, ústavného práva, finančného práva,  správneho práva),
b) katedry súkromného práva (ktorej podlieha oblasť občianskeho práva a obchodného práva) a
c) katedry medzinárodného a európskeho práva, prípravného vzdelávania a spoločenskovedných disciplín (v rámci ktorej sa vytvára osobitné oddelenie spoločenskovedných disciplín).
(2) Vedúcich katedier na návrh rady vymenúva a odvoláva riaditeľ. 
(3) Podrobnosti o výberovom konaní na funkciu vedúceho katedry akadémie upravia zásady, ktorá schvaľuje rada.
(4) Vedúci katedier v spolupráci s externými členmi pedagogického zboru akadémie najmä
a) navrhujú a vypracúvajú obsah a metodiku vzdelávania (napr. učebné plány, osnovy, tematické plány),
b) podieľajú sa na príprave ročného študijného plánu,
c) vypracúvajú koncepcie výchovy a vzdelávania zabezpečované akadémiou, 
d) vykonávajú a vyhodnocujú vzdelávacie aktivity, pripravujú podklady pre návrh správy o činnosti akadémie,
f) zabezpečujú prípravu členov pedagogického zboru.
(5) Pedagogickú činnosť (prednášku, moderovanie) na vzdelávacích podujatiach organizovaných samostatne akadémiou vykonávajú v zásade členovia pedagogického zboru akadémie.
(6) Podrobnosti o výbere externých členov pedagogického zboru akadémie upravia zásady, ktoré schvaľuje rada.
(7) Z dôležitých dôvodov môže v jednotlivom prípade riaditeľ schváliť aj prednášku inej odborne spôsobilej osoby než člena pedagogického zboru akadémie. 

Článok IX
Postavenie účastníkov vzdelávania
(1) Akadémia uskutočňuje všetky potrebné opatrenia na kvalitnú organizáciu a priebeh všetkých vzdelávacích podujatí akadémie, za ktoré zodpovedajú vedúci katedier.
(2) Výber účastníkov vzdelávania musí byť transparentný, prehľadný a dostupný prostredníctvom internetového portálu akadémie. Podrobnosti o kritériách a spôsobe výberu účastníkov vzdelávacích podujatí a následnej kontrole ich účasti upravia zásady, ktoré schvaľuje rada.
(3) Účastníci vzdelávania majú právo po každom vzdelávacom podujatí vyhodnotiť úroveň organizácie a priebehu podujatia prostredníctvom dotazníka. Vedúci katedry zodpovedá za včasné vyhodnotenia každého vzdelávacieho podujatia akadémie riaditeľovi, ktorý prijíma opatrenia na odstránenie nedostatkov. Riaditeľ môže navrhnúť rade prijať potrebné opatrenia na kvalitnejší a efektívnejší priebeh vzdelávacích podujatí akadémie.
(4) Riaditeľ pravidelne informuje radu o priebehu vzdelávacích podujatí akadémie.
Článok X
 Prechodné ustanovenia 
(1) Dňom nadobudnutia platnosti a účinnosti tohto štatútu strácajú platnosť a účinnosť zásady výberového konania na funkciu riaditeľa a zástupcu riaditeľa Justičnej akadémie a zásady výberového konania na funkciu vedúceho katedry a členov pedagogického zboru Justičnej akadémie prijaté podľa predchádzajúcej právnej úpravy, a ktoré boli platné a účinné k 3. augustu 2009.
(2) Po prijatí zásad pre výber členov pedagogického zboru podľa čl. VIII ods.6 tohto štatútu, zaniká k 31. júnu 2010 členstvo všetkým externým členom pedagogického zboru, ktorí boli zvolení podľa predpisov uvedených v ods.1 tohto článku.

Článok XI
 Záverečné ustanovenia
(1) Vytvorené náhradné komisie sa zrušujú. Členovia a predsedovia náhradných komisií sa zaraďujú do zoznamu náhradníkov.
(2) Štatút akadémie z 5. mája 2011 v znení zmeny z 23. novembra 2009 sa zrušuje.
(3) Tento štatút nadobúda platnosť a účinnosť 21. júna 2012.

                   JUDr. Pavol Toman
                      predseda rady 

Príloha č. 2
SKÚŠOBNÝ PORIADOK
prijatý na základe § 7 písm. h) a § 15 ods. 2 zákona č. 548/2003 Z. z. o Justičnej akadémii a o zmene a doplnení niektorých zákonov

Článok I
Cieľ odbornej justičnej skúšky
Cieľom odbornej justičnej skúšky (ďalej len „skúška“), ktorej vykonanie zabezpečuje Justičná akadémia Slovenskej republiky (ďalej len „akadémia“) v zmysle zákona č. 548/2003 Z. z. o Justičnej akadémii a o zmene a doplnení niektorých zákonov, je overiť, či má vyšší súdny úradník alebo právny čakateľ prokuratúry (ďalej aj „uchádzač“) potrebné vedomosti a je dostatočne pripravený na to, aby mohol zastávať funkciu sudcu alebo prokurátora. )
Článok II
Skúšobné komisie
	(1) 	Skúšku vykonáva uchádzač pred skúšobnou komisiou zloženou z piatich členov volených a odvolávaných Radou Justičnej akadémie Slovenskej republiky (ďalej len „rada“) na návrh súdnej rady, generálneho prokurátora, rady prokurátorov a ministra spravodlivosti.) Zaradenie uchádzačov do skúšobných komisií vylosuje riaditeľ Justičnej akadémie Slovenskej republiky v deň konania písomnej skúšky z uchádzačov predvolaných na tento deň za prítomnosti minimálne troch členov skúšobných komisií.
	(2) 	Rovnomerné rozdelenie uchádzačov v jednotlivých komisiách bude prehodnotené v deň konania ústnej časti odbornej justičnej skúšky, a to riaditeľom akadémie za prítomnosti všetkých predsedov skúšobných komisií. O presune uchádzačov medzi skúšobnými komisiami bude vyhotovený úradný záznam podpísaný riaditeľom akadémie a predsedami skúšobných komisií.
	(3) 	V prípade, ak sa nemôže zúčastniť niektorý člen skúšobnej komisie ústnej časti skúšky, pozve riaditeľ akadémie náhradníka za danú oblasť práva tak, aby bol spravidla zachovaný v príslušnej komisii pomerný systém zastúpenia jednotlivých členov skúšobnej komisie v súlade  s čl. VI. ods. 3 štatútu akadémie. 

Článok III
Predkladanie návrhov uchádzačov
(1)	Návrh na vykonanie skúšky vyšším súdnym úradníkom predkladá akadémii spolu so záverečným hodnotením vypracovaným predsedom príslušného krajského súdu, minister spravodlivosti najneskôr dva mesiace pred vykonaním písomnej časti skúšky každého vyššieho súdneho úradníka. ) Návrh predložený po uplynutí tejto lehoty sa považuje za návrh pre najbližší termín skúšky.

(2)	Návrh na vykonanie skúšky právnym čakateľom prokuratúry predkladá akadémii spolu so záverečným hodnotením generálny prokurátor najneskôr dva mesiace pred vykonaním písomnej časti skúšky každého právneho čakateľa prokuratúry.) Návrh predložený po uplynutí tejto lehoty sa považuje za návrh pre najbližší termín skúšky. 

Článok IV
Pozvánka na skúšku a termíny jej vykonania
(1) 	Riaditeľ akadémie na základe návrhov uchádzačov o vykonanie skúšky doručených akadémii od ministra spravodlivosti a generálneho prokurátora pozve týchto na skúšku.
(2) 	Vykonanie skúšky na základe návrhov uchádzačov doručených akadémii zabezpečuje akadémia spravidla dvakrát do roka, v jarnom a jesennom období), v termínoch určených radou prostredníctvom študijného plánu akadémie na príslušný kalendárny rok zverejnenom na internetovom portály akadémie (www.ja-sr.sk)). Riaditeľ akadémie uchádzača o jeho zaradení na konkrétny termín skúšky upovedomí spravidla šesť týždňov pred začiatkom konania písomnej časti skúšky (čl. V ods. 1).
(3) 	Uchádzač je povinný sa dostaviť na písomnú a ústnu časť odbornej justičnej skúšky v primeranom spoločenskom oblečení.  

Článok V
Zloženie a účel skúšky
(1)	Skúška sa skladá z písomnej a ústnej časti.) Písomná časť sa koná v jeden deň, ústna časť v jeden deň s odstupom spravidla jedného týždňa od skončenia písomnej skúšky.
(2)	Písomnou časťou skúšky sa overuje spôsobilosť uchádzača samostatne vykonávať procesné úkony a postupy vyplývajúce z funkcie, na ktorú sa pripravuje prostredníctvom odborného testu a vyhotovenia rozhodnutia v trestnej a inej než trestnej veci.)
(3)	Na ústnej skúške má uchádzač preukázať vedomosti z:
a)	ústavného práva, 
b)	organizácie a pôsobnosti súdov a prokuratúry, 
c)	trestného práva, 
d)	medzinárodného práva, 
e)	občianskeho práva, 
f)	rodinného práva, 
g)	obchodného práva, 
h)	finančného práva, 
i)	správneho práva,
j)	práva Európskych spoločenstiev a Európskej únie a
k)	pracovného práva. )
Článok VI
Priebeh a hodnotenie výsledku písomnej časti skúšky
(1)	Pred začatím písomnej časti skúšky informuje riaditeľ akadémie uchádzačov o jej organizácii a priebehu, ako aj o ich právach a povinnostiach.
(2)	Pedagogický dozor nad priebehom a výkonom skúšky vykonáva  predseda skúšobnej komisie určenej rozhodnutím rady (ďalej len „predseda príslušnej skúšobnej komisie“) alebo ním poverený člen skúšobnej komisie alebo člen pedagogického zboru akadémie. Osoba vykonávajúca pedagogický dozor pred začatím skúšky overí totožnosť uchádzačov.
(3)	Odborný test sa skladá z 25 otázok, z ktorých je spravidla päť otázok z trestného práva, päť otázok z občianskeho, rodinného a pracovného práva, päť otázok z obchodného a finančného práva, päť otázok zo správneho práva a päť otázok z ústavného a medzinárodného práva a práva Európskych spoločenstiev a Európskej únie. Každá otázka písomného testu ma priradené 4 rozličné odpovede označené písmenami a, b, c, d, pričom vždy len jedna je správna. Uchádzač označí v teste zakrúžkovaním písmeno tej odpovede, o ktorej sa domnieva, že je správna. Pokiaľ po vyznačení uchádzač zmení názor, pôvodné označenie preškrtne a zakrúžkuje iné písmeno, pričom vedľa takto zakrúžkovanej odpovede zreteľne napíše text „oprava“. Za každú správne zodpovedanú otázku bude uchádzačovi pridelený jeden bod. Predpokladom na vykonanie ústnej časti odbornej justičnej skúšky je, aby uchádzač získal minimálne 17 bodov z odborného testu. 
Odborný test zostaví riaditeľ akadémie v spolupráci s pedagogickým zborom akadémie z návrhov otázok predložených členmi rady, externými členmi pedagogického zboru a ďalšími odborníkmi z právnickej obce, a to najskôr 24 hodín pred začiatkom konania písomnej časti skúšky a počas tejto doby tiež zabezpečuje jeho utajenie. Odborný test je použiteľný len pre príslušný skúšobný rok.
Uchádzač je hodnotený stupňom „prospel“, ak správne odpovedal aspoň na 17 otázok a „prospel s vyznamenaním“, ak správne odpovedal aspoň na 23 otázok. Ak uchádzač nezodpovedal správne aspoň 17 otázok, je hodnotený stupňom „neprospel“. 
(4) 	Písomné vyhotovenie oboch rozhodnutí (v trestnej a inej než v trestnej veci) uchádzač vypracuje zo spisov, ktoré v prítomnosti uchádzačov vylosuje osoba vykonávajúca pedagogický dozor nad priebehom skúšky (odsek 2) z 20 spisov v trestných veciach a z 20 spisov v iných než trestných veciach.
Akadémia zabezpečuje vytvorenie, správu a ochranu jednotnej databázy súdnych prípadov v podobe súdnych spisov z oblasti: 
a)	trestného práva, 
b)	správneho práva, 
c)	pracovného práva, 
d)	rodinného práva, 
e)	obchodného práva a 
f)	občianskeho práva. )
Justičná akadémia Slovenskej republiky pripraví osobitne spisy z vyššie uvedených oblastí pre právnych čakateľov prokuratúry a osobitne spisy pre vyšších súdnych úradníkov tak, aby vybraté spisy zohľadňovali budúcu funkciu účastníka skúšky.
Všetci účastníci pripravujúci sa na rovnakú funkciu vykonávajúci písomnú časť skúšky v ten istý deň vyhotovujú písomné rozhodnutia na základe rovnakých spisov. 

Spis, ktorý už bol predmetom písomnej časti skúšky, sa z databázy spisov vyradí. 
Vyhotovené písomné rozhodnutia sú hodnotené osobitne stupňom „prospel s vyznamenaním“, „prospel“ alebo „neprospel“. Uchádzač je povinný vypracovať písomnú časť skúšky samostatne. Ako pomôcku môže len pri vyhotovovaní rozhodnutí použiť právne predpisy, judikatúru a odbornú literatúru. O predmete skúšky sa uchádzači nesmú dohovárať medzi sebou a ani s inými osobami. Rovnako nesmú používať mobilné telefóny ani iné komunikačné prostriedky. Bez súhlasu osoby vykonávajúcej pedagogický dozor nemôžu uchádzači používať elektronické nosiče informácií, ani iné pomôcky s výnimkou vyššie uvedených. Prípadné otázky môžu uchádzači klásť len osobe, ktorá vykonáva pedagogický dozor a ktorá je jediná oprávnená povoliť uchádzačovi počas vykonávania písomnej skúšky opustenie miestnosti. Uchádzač je povinný plniť všetky pokyny osoby vykonávajúcej dozor a správať sa počas priebehu skúšky tak, aby nerušil ostatných uchádzačov. Priebeh vykonania písomnej časti skúšky môže byť po predchádzajúcom upozornení uchádzačov monitorovaný technickými prostriedkami na zachytávanie obrazu a zvuku. 
(5) 	Na vypracovanie odborného testu má účastník 60 minút. Na vypracovanie zostávajúcej časti písomnej skúšky má účastník maximálne 8 hodín. Po uplynutí časového limitu sa uchádzačovi jeho vypracovanie odoberie, aj keď nebolo dokončené. Vypracovanie odborného testu a oboch rozhodnutí prevezme osoba, ktorá vykonáva pri písomnej časti skúšky pedagogický dozor. 
(6) 	O spôsobe kontroly písomnej časti skúšky rozhoduje predseda príslušnej skúšobnej komisie podľa článku VI. ods. 2, ktorý zabezpečí vypracovanie hodnotenia písomného rozhodnutia uchádzačov jeho doručenie spolu s opravenými rozhodnutiami riaditeľovi akadémie najneskôr do troch dní do začiatku ústnej časti skúšky. 
(7) 	O výsledku písomnej časti skúšky upovedomuje uchádzačov riaditeľ akadémie uverejnením výsledkov písomnej časti skúšky na internetovej stránke akadémie, pričom uchádzačov, ktorí neprospeli čo i len v jednom hodnotení, upovedomuje písomne.

Článok VII
Priebeh a hodnotenie výsledku ústnej časti skúšky
(1)	Pred začatím ústnej časti skúšky informuje riaditeľ akadémie uchádzačov o jej organizácii a priebehu. Predseda príslušnej komisie má právo overiť totožnosť uchádzačov pred začatím ústnej časti skúšky.
(2)	Ústna časť skúšky je verejná. Pozostáva z piatich samostatných odpovedí z oblastí uvedených v čl. V ods. 3, ktoré sa osobitne hodnotia stupňom „prospel s vyznamenaním“, „prospel“ a „neprospel“. 
(3)	Znenie otázok na ústnu časť skúšky schvaľuje rada; najmenej tri mesiace pred konaním skúšky musia byť uverejnené na internetovom portáli akadémie (www.ja-sr.sk). 
(4)	Každý uchádzač má právo na prípravu odpovedí najmenej jednu hodinu. Počas prípravy sa uchádzači nesmú dohovárať medzi sebou a ani s inými osobami. Rovnako nesmú používať mobilné telefóny a ani iné elektronické nosiče informácií. Prípadné otázky môžu klásť len predsedovi skúšobnej komisie.
(5)	Čas trvania skúšky jedného uchádzača nesmie presiahnuť 90 minút.
(6)	Člen skúšobnej komisie je vylúčený zo skúšania dotknutého uchádzača, ak je so zreteľom na jeho pomer k skúšanému možné mať pochybnosti o jeho zaujatosti. Toto isté platí aj vtedy, ak tieto skutočnosti sám oznámi. O tomto rozhodne príslušná skúšobná komisia. Predseda skúšobnej komisie bezodkladne oznámi dôvody zaujatosti riaditeľovi akadémie a vyhotoví o tejto skutočnosti písomný záznam. Riaditeľ akadémie losovaním rozhodne, do ktorej komisie bude tento uchádzač zaradený.

Článok VIII
Vylúčenie zo skúšky a prerušenie skúšky
(1)	Ak uchádzač poruší povinnosti uvedené v článku VI alebo VII a nezmení svoje správanie ani po upozornení osoby vykonávajúcej pedagogický dozor na písomnej časti skúšky alebo predsedu skúšobnej komisie na ústnej časti skúške, je riaditeľ akadémie oprávnený uchádzača z písomnej alebo ústnej časti skúšky vylúčiť.
(2)	O vylúčení uchádzača zo skúšky sa spíše bezodkladne úradný záznam podpísaný riaditeľom akadémie a osobou vykonávajúcou pedagogický dozor, pričom sa má za to, že vylúčený uchádzač na skúške „neprospel“. Táto skutočnosť sa vyznačí aj v protokole vylúčeného uchádzača (čl. IX ods.5).
(3)	Skúšku možno prerušiť ak:
a) uchádzač nie je schopný v nej pokračovať pre momentálnu zdravotnú indispozíciu,
b) jej priebeh narušila neočakávaná udalosť, ktorú nie je možné odstrániť a ktorá znemožňuje v začatej skúške pokračovať.
(4)	 Ak je to možné v prerušenej skúške sa pokračuje ihneď ako sa odstráni dôvod jej prerušenia.
(5)	Prerušenie skúšky môže trvať v prípade bodu a) do najbližšieho termínu skúšky.
Článok IX
Výsledok skúšky
(1)	Jednotlivé časti písomnej a ústnej skúšky (písomný test, písomné vyhotovenie rozhodnutia v trestnej veci, písomné vyhotovenie rozhodnutia v inej než trestnej veci, päť ústnych odpovedí z jednotlivých právnych oblastí podľa čl. VII ods. 2) sa hodnotia klasifikačným stupňom „prospel s vyznamenaním“, „prospel“ a „neprospel“ (čl. VI ods. 3 tretí pod odsek, VI ods. 4 šiesty pod odsek a čl. VII ods. 2,) podľa celkového stupňa teoretickej a praktickej pripravenosti uchádzača na výkon povolania sudcu alebo prokurátora. )
(2)	Skúšobná komisia je schopná uznášať sa, ak sú prítomní všetci jej členovia. O hodnoteniach jednotlivých častí písomnej a ústnej skúšky sa komisia uznáša väčšinou hlasov. Člen skúšobnej komisie sa nesmie zdržať hlasovania. )
(3)	Celkový výsledok skúšky „prospel s vyznamenaním“ dostane uchádzač, ktorý bol takto hodnotený najmenej v piatich z ôsmich hodnotení jednotlivých častí skúšky, inak je celkový výsledok skúšky uchádzača „prospel“. V prípade, že je uchádzač hodnotený klasifikačným stupňom „neprospel“, čo i len v jednom z ôsmich hodnotení jednotlivých častí skúšky je celkový výsledok skúšky „neprospel“ a uchádzač sa musí podrobiť opravnej skúške (čl. X).
(4)	Rozhodnutie komisie je konečné a výsledok skúšky sa oznámi uchádzačovi v deň konania ústnej časti skúšky. 
(5)	O priebehu skúšky každého uchádzača spíše komisia protokol o vykonaní skúšky, ktorý obsahuje 
a)	meno uchádzača a jeho osobné údaje,
b)	dátum a miesto konania skúšky,
c)	témy písomných vyhotovení rozhodnutí,
d)	hodnotenia („prospel s vyznamenaním“, „prospel“, „neprospel“) z odborného testu, oboch vyhotovení rozhodnutí z písomnej časti skúšky a z piatich jednotlivých odpovedí z ústnej časti skúšky osobitne,
e)	celkový výsledok skúšky,
f)	meno a podpisy predsedu a členov komisie.

Za vypracovanie protokolu a jeho správnosť zodpovedá predseda skúšobnej komisie.
(6)	Pri neospravedlnenej neúčasti uchádzača na skúške sa má za to, že uchádzač na skúške „neprospel“. Pri vzdaní sa uchádzača práva na odpoveď na skúške sa má za to, že uchádzač na skúške „neprospel“.  Neúčasť na skúške možno ospravedlniť výlučne predložením potvrdenia o práceneschopnosti odborným lekárom najneskôr v deň konania príslušnej časti skúšky alebo inými závažnými prípadmi, o ktorých uznaní rozhoduje riaditeľ akadémie. 
(7)	Vyšší súdny úradník, ktorého neúčasť na skúške bola ospravedlnená, bude pozvaný na ďalší termín skúšky len na základe svojej písomnej žiadosti adresovanej riaditeľovi akadémie s tým, že žiadosť zašle na vedomie ministrovi spravodlivosti. 
(8)	Výsledok skúšky oznámi predseda skúšobnej komisie ministrovi a ak ide o právneho čakateľa prokuratúry, aj generálnemu prokurátorovi. )
(9)	O úspešnom vykonaní skúšky vyhotoví akadémia uchádzačovi osvedčenie s celkovým výsledkom skúšky „prospel s vyznamenaním“ alebo „prospel“. Osvedčenie odovzdá uchádzačovi riaditeľ akadémie do vlastných rúk v prítomnosti ministra spravodlivosti a ak ide o právneho čakateľa prokuratúry, aj v prítomnosti generálneho prokurátora. )

Článok X
Opravná skúška
(1)	Ak uchádzač „neprospel“ buď v odbornom teste alebo v jednom či oboch vyhotoveniach rozhodnutí písomnej časti skúšky, nemôže sa zúčastniť ústnej časti skúšky. Opravnú časť písomnej časti skúšky vykoná uchádzač len z tej časti, v ktorej „neprospel“.
(2) 	Ak vyšší súdny úradník pri skúške neprospel, minister mu povolí vykonať opravnú skúšku na základe jeho písomnej žiadosti; generálny prokurátor povolí vykonať opravnú skúšku právnemu čakateľovi prokuratúry na základe jeho žiadosti. )  
(3) 	Ak uchádzač „neprospel“ v jednej alebo v dvoch predmetoch ústnej časti skúšky, opakuje len tie predmety, v ktorých „neprospel“ (z príslušných oblastí podľa čl. V ods. 3). Ak uchádzač neprospel v troch a viacerých predmetoch, opakuje celú ústnu časť skúšky. 
(4) 	Opravnú skúšku môže uchádzač vykonať najskôr po troch mesiacoch od neúspešného vykonania predchádzajúcej skúšky. Ďalšiu opravnú skúšku môže vyšší súdny úradník alebo právny čakateľ prokuratúry vykonať najneskôr po uplynutí jedného roka od opakovanej skúšky.  ) Ustanovenia čl. V platia obdobne. 

Článok XI
Osvedčenie o vykonaní odbornej justičnej skúšky
(1) 	Ak vyšší súdny úradník alebo právny čakateľ prokuratúry úspešne vykoná skúšku, akadémia vystaví osvedčenie o jej vykonaní, ktoré vyššiemu súdnemu úradníkovi riaditeľ odovzdá v prítomnosti ministra spravodlivosti, a ak ide o právneho čakateľa prokuratúry, aj v prítomnosti generálneho prokurátora.

(2) 	„Odpis“ osvedčenia o vykonaní odbornej justičnej skúšky vydá akadémia na základe písomnej žiadosti obsahujúcej dôvody vydania osobe, ktorej bol vydaný originál.  „Odpis“ sa vydáva ako originál a opatruje sa označením „Prvý odpis“ . Ak nemožno opatriť podpisy osôb, ktoré podpísali originál, uvedú sa na „prvom odpise“ mená a priezviská týchto osôb s dodatkom „vr“.   

Článok XII
Záverečné a prechodné ustanovenia
(1) 	Uchádzač, ktorý neprospel na odbornej justičnej skúške konanej v čase pred nadobudnutím platnosti tohto skúšobného poriadku, vykoná opravnú skúšku podľa pravidiel stanovených skúšobným poriadkom platným v tom čase.
(2) 	Tento skúšobný poriadok sa vzťahuje aj na vykonanie skúšky vyšším súdnym úradníkom); na organizáciu a vykonanie skúšky vyšším súdnym úradníkom sa primerane vzťahujú ustanovenia platné pre justičného čakateľa, ak tento skúšobný poriadok alebo zákon neustanovuje inak.
(3) 	Pre letný termín ústnej časti odbornej justičnej skúšky, ktorá sa uskutoční v dňoch 01. - 02.07.2009 platia otázky na ústnu časť skúšky uverejnené na internetovej stránke Justičnej akadémie Slovenskej republiky k 07.06.2009.
(4) 	Pre jesenný termín ústnej časti opravnej odbornej justičnej skúšky, ktorá sa uskutoční v dňoch 11.10. – 12.10.2011 platia otázky na ústnu časť skúšky uverejnené na internetovej stránke Justičnej akadémie Slovenskej republiky k 11.01.2010. Pre uchádzačov, ktorí boli ospravedlnení z neúčasti na jarnom termíne 2011 odbornej justičnej skúšky, platia otázky na ústnu časť skúšky uverejnené na internetovej stránke Justičnej akadémie Slovenskej republiky k 11.01.2010. Pre ostatných uchádzačov platia nové otázky na ústnu časť, ktoré sú aktualizované k 04.07.2011. 
(5) 	V prípade legislatívnych zmien, ktoré sa dotýkajú účastníkov skúšky ako aj samotného priebehu skúšky, rada zosúladí text Skúšobného poriadku do 60 dní od účinnosti dotknutých ustanovení.
(6) 	Skúšobný poriadok z 16. apríla 2012 sa zrušuje. Tento skúšobný poriadok nadobúda platnosť a účinnosť dňa 21. júna 2012.

	
	JUDr. Pavol Toman
		predseda rady

Príloha č. 3

V rámci medzirezortného pripomienkového konania predkladá vedenie akadémie spolu s radou akadémie(uznesenie č. 283 z 28.zasadnutia rady akadémie)  pripomienky k novele vyhlášky č. 483/2011.

Vyhláška
Ministerstva spravodlivosti Slovenskej republiky

z ... 2012,

ktorou sa mení a dopĺňa vyhláška Ministerstva spravodlivosti Slovenskej republiky 
č. 483/2011 Z. z., ktorou sa ustanovujú podrobnosti o výberovom konaní 
na funkciu sudcu

Ministerstvo spravodlivosti Slovenskej republiky podľa § 28 ods. 10 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 467/2011 Z. z. ustanovuje: 

Čl. I

Vyhláška Ministerstva spravodlivosti Slovenskej republiky č. 483/2011 Z. z., ktorou sa ustanovujú podrobnosti o výberovom konaní na funkciu sudcu sa mení a dopĺňa takto:

1. V § 4 sa slovo „siedmich“ nahrádza slovom „desať“.
- lehotu 7 dní považujeme za veľmi krátku
2. § 6 celý vypustiť. 
- prípadová štúdia je metóda, ktorá sa používa najmä vo vysokoškolskom prostredí. V danom prípade ide o dualizmus, ale čo je podstatné, že obidve tieto formy „odborného preverenia“(písanie prípadovej štúdie, písanie rozhodnutí) skúmajú to isté- znalosť uchádzača posúdiť skutkový (právny) stav.
- uvedená konštatácia je v súlade aj s postupom inej než justičnej skúšky napr. advokátka a notárska skúška
3. V § 7 ods. 1 sa slová „anglického jazyka, nemeckého jazyka alebo francúzskeho jazyka“ nahrádzajú slovami „z jedným zo svetových jazykov a nemeckého jazyka“.
4. V §7 ods. 3 sa doplní o novú vetu: „Texty cudzieho jazyka sa podľa potreby obmieňajú a aktualizujú.“
5. V § 7 sa doplní o ods. 4 v znení: „Texty cudzieho jazyka vylosované pre potreby výberového konania sa v ďalších výberových konaniach v tom istom kalendárnom roku nepoužijú.“
- zosúladenie rovnakého režimu obmieňania a aktualizácie jazykových textov s databázou otázok a prípadových štúdií.
- uchádzač by nemal mať na výber iba z troch jazykov, považujeme to za diskriminačné a preto navrhujeme úpravu v súlade s medzinárodnou úpravou, podľa schváleného dokumentu OSN, v ktorom sú uvedené svetové jazyky. Zachovanie nemeckého jazyka je podporené historickým kontextom jeho využívania na území SR.
4. V § 9 ods. 1 písm. a) sa číslica „36“ nahrádza číslicou „24“. 

5. V § 9 ods. 1písm. a) sa číslica „18“ nahrádza číslicou „12“. 

- iba gramatická resp. číselná úprava v označení odsekov (chyba v písaní MS SR pri príprave materiálu)

Dôvodová správa k predkladaným návrhom na zmenu a doplnenie vyhlášky MS SR:
Predkladané zmeny a doplnenia najmä v text navrhovanom MS SR rieši iba momentálny právny stav a to do času novelizácie zákona o JA SR, pri ktorej sa doplnia kompetencia akadémie o komplexné zabezpečovanie celej písomnej časti výberového konania na voľné miesto sudcu (databáza písomných testov, databáza prípadových štúdií, databáza textov z cudzieho jazyka, databáza súdnych spisov).